
"Ақбастау" БК" АҚ
жеткізушілері мен мердігерлерінің Кодексі


КІРІСПЕ

Тұрақты даму "Ақбастау" БК" АҚ (бұдан әрі – "Қоғам") стратегиясының негізі болып табылады, ол Қоғамның мүдделі тараптарының әлеуметтік қажеттіліктері мен үміттеріне батыл ден қоюға бағытталған.

1. НЕГІЗГІ ЕРЕЖЕЛЕР

1.1. Қоғамның жеткізушілері мен мердігерлері Қазақстан Республикасы заңнамасының, басқа да қолданылатын заңнаманың және Қоғамның ішкі құжаттарының талаптарын сақтауға тиіс.
1.2. Жеткізуші -  кәсіпкерлік қызметте немесе жеке, отбасылық, үй ішінде және осындай пайдаланымға байланысты емес өзге де мақсаттарда пайдалану үшін өзі өндіретін немесе сатып алатын тауарларды белгіленген мерзімде немесе мерзімдерде Қоғамға беруге міндеттенетін заңды және/немесе жеке тұлға.
1.3. Мердігер (Орындаушы) - Қоғамның тапсырмасы бойынша белгілі бір жұмысты орындауға, қызмет көрсетуге және оның/олардың нәтижесін шартта белгіленген мерзімде Қоғамға тапсыруға  міндеттенетін заңды және/немесе жеке тұлға.

2. ОРТАҚ ҚАҒИДАТТАР

Қоғамның Жеткізушілері мен Мердігерлері мыналарды сақтайды:
· өз жұмысында сыбайлас жемқорлық құқық бұзушылықтарға жол бермейді;
· өз жұмыскерлеріне, өкілдеріне және Қоғаммен шарттар бойынша бірлесіп орындаушыларға/қосалқы мердігерлерге  коммерциялық параға сатып алуға және сыбайлас жемқорлық сипаттағы өзге де іс-әрекеттер жасауға тыйым салады;
· заңсыз мәжбүрлі еңбектің барлық нысандарын жоққа шығарады;
· балалар еңбегін болдырмайды;
· жұмысқа орналасуға және еңбек қызметіне қатысты кемсітушіліктің кез келген түрін болдырмайды;
· жұмыскерлердің жұмыс уақыты мен демалысына қатысты нормативтік құқықтық актілерді сақтайды;
· жалақының ең төменгі мөлшеріне қатысты нормативтік құқықтық актілерді сақтайды;
· өз қызметін жүзеге асыратын Қазақстан Республикасының және/немесе өзге елдің еңбек заңнамасын сақтайды.

3. ЕҢБЕК НОРМАЛАРЫ
3.1.	Жеткізуші мен Мердігер барлық жұмыскерлерге тиісті еңбек жағдайларын қамтамасыз етуге және жұмыскерлердің барлық еңбек құқықтарының орындалуын қамтамасыз етуге тиіс.
3.2.	Негіздемелерге, оның ішінде жұмысқа орналасуға және еңбек қызметіне, жыныстық немесе гендерлік қатыстылығына, ұлтына, азаматтығына, нәсіліне, терісінің түсіне немесе этникалық тиістілігіне, дініне, жасына, тіліне, отбасылық, әлеуметтік және ата-ана мәртебесіне, мүліктік және лауазымдық жағдайына, қоғамдық бірлестіктерге және саяси уәждерге қатыстылығына, жүктілікке, мүгедектікке, сондай-ақ жұмыскердің іскерлік қасиеттері мен оның еңбегінің нәтижелеріне байланысты емес басқа да мән-жайларға қарамастан қандай да бір кемсітушілікке тыйым салынады.
3.3.	Жұмысқа қабылдау үшін қолданыстағы заңнамада белгіленген ең төменгі жасқа жетпеген  адамдарды жұмысқа қабылдауға тыйым салынады. Қолданыстағы заңнамаға сәйкес еңбек шартын жасасуға жол берілетін жағдайларды қоспағанда, Қоғамның өнім берушілері мен мердігерлері балалардың немесе кәмелетке толмағандардың еңбегін пайдаланбауға тиіс.
3.4.	Қоғамның жеткізушісінің немесе мердігерінің барлық қызметкерлерінің олар үшін түсінікті тілде қол қойылған еңбек шарты немесе қызмет көрсету шарты болуға тиіс.
Еңбек шартында жұмыс уақытының ұзақтығын, үстеме уақыттағы жұмыс үшін өтемақыны, хабардар ету мерзімін, жалақы мөлшерін және төлемдер жиілігін қоса алғанда, барлық негізгі талаптар, сондай-ақ қолданыстағы заңнамада көзделген өзге де талаптар белгіленуі тиіс.
3.5.	Қоғамның жеткізушілері немесе мердігерлері жұмыскерлердің жұмыс уақыты мен тынығуына және жұмыс берушінің басқа да міндеттеріне қатысты нормативтік құқықтық актілерді сақтайды. 
3.6.	Қоғамның жеткізушілері немесе мердігерлері Қазақстан Республикасының заңнамасында белгіленген жалақының ең төмен мөлшеріне қатысты Қазақстан Республикасының нормативтік құқықтық актілерін сақтайды. Үстеме уақыттағы жұмысқа, демалыс және мереке күндеріндегі немесе түнгі уақыттағы жұмысқа еңбек немесе ұжымдық шарттардың және (немесе) жұмыс берушінің актісінің талаптарына сәйкес жоғары мөлшерде ақы төленеді.
3.7.	Қоғамның жеткізушілері немесе мердігерлері жұмыскерлерге олардың ана тілінде немесе оларға түсінікті тілде жазылған жұмыскерлердің құқықтары мен міндеттерін білуге және толық көлемде түсінуге мүмкіндік береді.
3.8.  Лауазымдық нұсқаулықтар әзірленуі, жаңартылуы және барлық жұмыскерлер мен кеңесшілердің назарына жеткізілуі тиіс.
3.9.	Заңсыз мәжбүрлі еңбектің барлық нысандары алынып тасталды. Қызметкерлерді ақшалай қаражатты немесе жеке басты куәландыратын құжаттардың түпнұсқаларын немесе олардың баламаларын кепілге қалдыруға міндеттеуге тыйым салынады.
Қызметкерлердің еркін жүріп-тұруына және ерекше жағдайларда және дәлелді себептермен жұмыс уақытында басшының келісімі бойынша еңбек шартында белгіленген жұмыс орнын тастап кетуіне құқығы болуы тиіс. 
Ешкім физикалық жазаға, заңсыз ұстауға, физикалық, жыныстық және/немесе психологиялық қудалауға ұшырамауы керек. 
3.10.	Жалақыдан ұстап қалу тәртібі Қазақстан Республикасының еңбек заңнамасына сәйкес белгіленеді.
3.11.	Қоғамның жеткізушілері мен мердігерлері қолданыстағы заңнамаға сәйкес өз қызметкерлері үшін бірлесу бостандығына құрмет көрсетеді. 

4. ЭТИКАЛЫҚ ҚАҒИДАТТАР

4.1.  Қоғамның жеткізушілері мен мердігерлері өздерінің қызметіне қатысты Қазақстан Республикасы заңнамасының барлық талаптарын қатаң сақтайды, оның ішінде:
1)  бәсекелестік: бәсекелестікті тең жағдайларда жүзеге асыруға қатысты барлық қолданыстағы нормативтік актілерді сақтау;
2)  сыбайлас жемқорлыққа қарсы іс-қимыл: сыбайлас жемқорлыққа қарсы іс-қимылға қатысты барлық қолданыстағы нормативтік құқықтық актілерді сақтау. Қоғамның жеткізушілері мен мердігерлері өз атынан немесе Қоғам атынан бизнесті алу немесе сақтау, не қаражат немесе жеңілдіктер алу мақсатында Қоғам жұмыскерлері мен үшінші тұлғаларға тікелей немесе жанама түрде қандай да бір материалдық немесе басқа да сыйлықтар ұсынбайды;
3) заңсыз алынған кірістерді заңдастыру: заңсыз алынған кірістерді заңдастыруға қатысты Қазақстан Республикасының заңнамасын сақтау. Қоғамның жеткізушілері мен мердігерлері ақшаны жылыстату практикасына қатыспауы немесе қолдау көрсетпеуі керек;
4) мүдделер қақтығысы: Қоғам жұмыскерлеріне немесе олардың туыстарына қатысты олардың іскерлік қызметіне немесе қабылдаған шешімдеріне теріс әсер етуі мүмкін нақты немесе ықтимал мүдделер қақтығысы бар жағдайларды болдырмау, анықтау және айқындау;
5) сыйлықтар мен ризашылық белгілері: Қоғам жұмыскерлеріне сыйлықтар мен ризашылық белгілерін ұсынудан бас тарту. Қоғам барлық сыйлықтар мен ризашылық белгілерінен, егер олар негізделген символикалық құндылықтан асып кетсе, сондай-ақ кездейсоқ және айқын сыйлықтар мен ризашылық белгілерінен бас тартады және солай қайтаруға болмайды. 
	
5. СЫБАЙЛАС ЖЕМҚОРЛЫҚҚА ҚАРСЫ ТАЛАПТАР

5.1.  Сыбайлас жемқорлықтың барлық нысандарына, соның ішінде бопсалауға, парақорлыққа, ресмиліктерді оңайлатқаны үшін сыйақы беруге, алаяқтыққа, ақшаны жылыстатуға және Қоғамның жеткізушісі мен мердігерінің қызметіндегі непотизмге қатаң тыйым салынады.
5.2.  Қоғамның жеткізушілері мен мердігерлері өз қызметкерлеріне мәмілеге әсер ету немесе жеке немесе іскерлік басымдықтар алу мақсатында жағымды көзқарастың орнына тікелей немесе жанама түрде төлемдер, сыйлықтар немесе артықшылықтар ұсынуға, сұрауға, беруге немесе қабылдауға тыйым салады. Бұл талап отбасы мүшелеріне де, сондай-ақ Қоғамның жеткізушілері мен мердігерлерінің персоналына да және олардың қосалқы мердігерлеріне де қолданылады.
5.3.  Қоғамның жеткізушілері мен мердігерлері әділ бәсекелестік пен еркін нарық қағидаттарын сақтауға тиіс. Іскерлік шешімдер жеке қатынастар мен мүдделердің ескерілуімен немесе ықпалымен қабылданбауы тиіс. 
Қоғамның жеткізушілері мен мердігерлері танылған халықаралық стандарттарға негізделген сыбайлас жемқорлыққа қарсы күрес жөніндегі бағдарламаны енгізуге тиіс. Тиісті практикалық және ақпараттық дайындықты қамтитын бағдарлама ашық және тиімді болуы тиіс.
5.4.  Қоғамның жеткізушілері мен мердігерлері Қоғамның жеткізушілері мен мердігерлерінің жұмыскерлеріне және Қоғам қызметкерлеріне немесе олардың туыстарына қатысты олардың іскерлік беделіне немесе қабылдаған шешімдеріне теріс әсер етуі мүмкін мүдделердің нақты немесе ықтимал қайшылықтары бар жағдайларды анықтау және болдырмау үшін барлық күш-жігерін жұмсайды.

Сыйлық жұмыскердің кез келген үшінші тұлғадан алатын немесе Қоғам жұмыскерінің Қоғам қызметкерлерінің еңбек міндеттерін орындау барысында немесе Қоғам мен үшінші тұлға арасындағы іскерлік қатынастарға байланысты Қоғам атынан өтеусіз негізде үшінші тұлғаға беретін кез келген құндылық, пайда немесе артықшылық нысанасын білдіреді.

6. ДЕНСАУЛЫҚ САҚТАУ ЖӘНЕ ЕҢБЕК ҚАУІПСІЗДІГІ

6.1.  Қоғамның жеткізушілері мен мердігерлері, олардың қызметі өз жұмыскерлерінің, мердігерлерінің, өз өнімдерін тұтынушылар мен басқа да тұлғалардың денсаулығы үшін, сондай-ақ шарттық қатынастар жүзеге асырылатын аумақтағы және үй-жайдағы Қоғам жұмыскерлерінің қауіпсіздігі үшін қауіпсіз екендігіне кепілдік береді.
6.2.  Қоғамның жеткізушілері мен мердігерлері еңбектің жұмыс жағдайларын қамтамасыз етуге тиіс, жұмыскерлер денсаулық сақтау және еңбек қауіпсіздігі жөніндегі ақпаратпен танысуға және тиісті дайындықтан өтуге, оның ішінде өрт қауіпсіздігі, радиациялық қауіпсіздік, химиялық заттармен және жабдықтармен дұрыс жұмыс істеу және төтенше жағдайлар мен алғашқы көмек көрсетуге дайындықтан өтуге тиіс. 
6.3.  Қоғамның жеткізушілері мен мердігерлерінің жұмыскерлерін аварияларға / жарақаттарға немесе кәсіптік аурулардың туындауына әкеп соғуы мүмкін ықтимал тәуекелдер тиісті алдын алу іс-әрекеттерін (мысалы, жобалау, инжиниринг, әкімшілік бақылау, профилактикалық қызмет көрсету, еңбек қауіпсіздігін қамтамасыз ету жөніндегі рәсімдер, ағымдағы қауіпсіздік жөніндегі тренингтер, сондай-ақ жеке қорғаныш құралдарымен жарақтандыру) қабылдау арқылы бағалануға және бақылануға тиіс.
6.4.  Қоғамның жеткізушілері мен мердігерлері қауіпті жұмыс түрлеріне тән факторларды барынша азайту мақсатында жазатайым оқиғалар мен жарақаттардан болатын зардаптарды, нұқсанды, сондай-ақ әлеуметтік-психологиялық ауруларды болғызбау немесе жою жөнінде парапар шаралар қабылдауға міндетті. Қоғамның жеткізушілері мен мердігерлері өз жұмыскерлеріне қосымша ақысыз жеке қорғаныс құралдарын ұсынуы керек. Дене жарақатына әкеп соққан кез келген жағдай немесе жазатайым оқиға, сондай-ақ әлеуметтік-психологиялық аурулар құжат түрінде ресімделіп, Қоғамның жеткізушісінің/мердігерінің жоғары басшылығының назарына жеткізілуге тиіс.
6.5.  Қоғам өз қызметкерлерінің қауіпсіздігін қамтамасыз ету үшін қоғамдағы қауіпсіздікті үздіксіз жақсарту бойынша белсенді жұмыс жүргізеді және бұл туралы өзінің іскери серіктестерін міндеттейді. Өндірістік алаңдарда жұмыстарды орындау кезінде Қоғамның жеткізушілері мен мердігерлері еңбекті қорғау және қауіпсіздік техникасы бойынша жоғары стандарттарды сақтайды, авариялық жағдайдың туындағаны туралы дереу хабарлауға жауапты болады.

7. ҚОРШАҒАН ОРТА

7.1.  Қоғамның жеткізушілері мен мердігерлері қоршаған ортаны сақтауға және олардың табиғи ресурстарға теріс әсерін барынша азайтуға ықпал ететін іс-шараларды енгізуге және/немесе орындауға тиіс.
7.2.  Қоғамның жеткізушілері мен мердігерлері шартты орындау кезінде шығарылатын зиянды заттардың көлемін шектейді, сондай-ақ мұндай қалдықтардың қоршаған ортаға үлкен зиян келтірмей жойылуын қамтамасыз етеді.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         
7.3.  Қоғамның жеткізушілері мен мердігерлері уытты заттардың пайдаланылуын болдырмау жөнінде шаралар қабылдауға тиіс. Балама болмаған жағдайда Қоғамның жеткізушілері мен мердігерлері уытты заттарды қолдануды барынша азайтуға және қауіпсіз жұмыс істеуді және оларды жоюды қамтамасыз етуге тиіс. Басқа да зиянды заттарға, элементтерге немесе пайдаланылуы шектеулі қалдықтарға қатысты Қоғамның жеткізушілері мен мердігерлері қолданылатын барлық құқықтық нормаларды қатаң сақтауға тиіс.
7.4.  Қоғамның жеткізушілері мен мердігерлері табиғатты қорғау технологияларын (мысалы, ластаушы заттарды бақылау, көмірқышқыл газын бөлу), сондай-ақ энергияны үнемдеу және қалдықтарды қайта өңдеу технологияларын дамытуды жүзеге асырады, сондай-ақ олардың қоршаған ортаға теріс әсерін азайтатын логистикалық стратегияларды енгізеді (әсіресе, сақтау, қайта тиеу және тасымалдауға қатысты).
7.5.  Қоғамның жеткізушілері мен мердігерлері қоршаған ортаны қорғау, радиациялық қауіпсіздік, еңбекті қорғау және қауіпсіздік техникасы жөніндегі өлшемшарттарды өз тауарларының пайдаланымын қолдау және/немесе сапасын жақсарту  кезінде, тауарлардың жалпы қызмет ету мерзімі кезінде қоршаған ортаға, еңбекті қорғауға және қауіпсіздік техникасына теріс әсерді жою немесе азайту мақсатында өз тауарлары мен көрсетілетін қызметтерін дамытуға қосады.
7.6.  Жеткізуші өзінің тауарлары осындай тауарларға қолданылатын стандарттар мен нормаларға сәйкес келетінін растауы тиіс.

8. ДЕРЕКТЕРДІҢ ҚҰПИЯЛЫЛЫҒЫ ЖӘНЕ ҚАУІПСІЗДІГІ

8.1.  Қоғамның жеткізушілері мен мердігерлері егер жария етуге арнайы жазбаша рұқсат алмаған болса,  Қоғам, оның серіктестері, іскерлік іс-шаралар, шарттар, жобалар, құрылым, қаржылық жағдай немесе қызмет туралы кез келген ақпараттың  құпиялылығын сақтауға тиіс.
8.2.  Қоғамның жеткізушілері мен мердігерлері клиенттік деректердің сақталуына және қауіпсіздігіне кепілдік беретін жүйелерді пайдалануы, құпия деректердің жайылып кетуіне жол бермеуі тиіс.

___________________________


Осы Кодекстің талаптары Қоғамның жеткізушілермен және мердігерлермен жасасатын шарттарының ажырамас бөлігін құрайды.

Қоғамның жеткізушілері мен мердігерлері өз жұмыскерлерін осы Кодекспен таныстыру міндеттемесін осы құжатпен қабылдайды.

Мен, осылайша, төменде көрсетілген Мердігердің/Жеткізушінің уәкілетті өкілі бола отырып, осы құжаттың мазмұнын мұқият тексергенімді және түсінгенімді растаймын, сондай-ақ осы компанияның осы Кодекске толық сәйкес әрекет ететінін растаймын.

Жеткізуші/Мердігер өкілінің аты-жөні:
Жеткізушінің/Мердігердің атауы:
Күні:
Қолы:



